कोच्चि: राष्ट्रीय स्वयंसेवक संघ (आरसएसएस) के विदेशी मामलों के एक पदाधिकारी ने मीडिया पर विदेशों में भारतीयों पर होने वाले ‘‘छिटपुट हमलों’’ को ‘‘बढ़ाचढ़ा’’ कर पेश करने का आरोप लगाया है. उनके अनुसार कुछ छिटपुट हमले हो रहे हैं, लेकिन उन्हें काफी बड़ा बता दिया जाता है. उन्होंने यह भी कहा कि कुछ भारतीयों की भी गलती रही है और हमें हर चीज को एक ही तराजू पर नहीं तौलना चाहिए. हालांकि उन्होंने इन हमलों की तीखी आलोचना भी की.